ନବନୀତ ଆଦିତ୍ୟ ୱାଇବା

ନବନୀତ ଆଦିତ୍ୟ ୱାଇବା ଜଣେ ଭାରତୀୟ ଗାୟିକା; ସେ ମୁଖ୍ୟତଃ ନେପାଳୀ ଲୋକଗୀତ ଗାନ କରନ୍ତି । ତାଙ୍କ ମାଆ ହୀରା ଦେବୀ ୱାଇବା ନେପାଳୀ ଲୋକ ସଙ୍ଗୀତର ଜଣେ ଅଗ୍ରଣୀ ଗାୟିକା ଥିଲେ । ସେ ଓ ତାଙ୍କ ସାନ ଭାଇ ସତ୍ୟ ଆଦିତ୍ୟ ୱାଇବା (ପ୍ରଯୋଜକ/ପରିଚାଳକ) ପାରମ୍ପରିକ ବାଦ୍ୟଯନ୍ତ୍ର ବ୍ୟବହାର କରି ପ୍ରାମାଣିକ ପାରମ୍ପରିକ ନେପାଳୀ ଲୋକଗୀତ ପ୍ରସ୍ତୁତ କରି ଲୋକସଙ୍ଗୀତ ଶୈଳୀର ସାରକୁ ବଜାୟ ରଖିବାକୁ ଚେଷ୍ଟା କରୁଛନ୍ତି ।

 ପ୍ରାରମ୍ଭିକ ଜୀବନ 
ତାଙ୍କ ମାତା ହୀରା ଦେବୀ ୱାଇବା ଓ ବାତା ରତନ ଲାଲ ଆଦିତ୍ୟ । ସେ ଭାରତର ପଶ୍ଚିମବଙ୍ଗର ପାହାଡ଼ିଆ ସହର କୁର୍ସିୟୋଙ୍ଗରେ ଜନ୍ମଗ୍ରହଣ କରିଥିଲେ ।

 ଶିକ୍ଷା ଓ ସଙ୍ଗୀତ ପୂର୍ବର ପେଶା 
ସେ ଭାରତର ପଶ୍ଚିମବଙ୍ଗର ଉତ୍ତର ବେଙ୍ଗଲ ବିଶ୍ୱବିଦ୍ୟାଳୟରୁ ମାଷ୍ଟର ଅଫ୍ ଇଂରାଜୀ (ଏମ୍‌ଏ) ଡିଗ୍ରୀ ହାସଲ କରିଥିଲେ । ସେ ହଂକଂର କ୍ୟାଥେ ପ୍ୟାସିଫିକ୍ ଏୟାରଲାଇନ୍ସରେ ବରିଷ୍ଠ ବିମାନ କର୍ମଚାରୀ ଭାବରେ କାର୍ଯ୍ୟ କରୁଥିଲେ । 

 ସଙ୍ଗୀତ ପେଷା 

 ଦଳ 
କାଠମାଣ୍ଡୁର କୁଟୁମ୍ବା ବ୍ୟାଣ୍ଡର ଗୀତଗୁଡ଼ିକୁ ସଙ୍ଗୀତ ଦେଉଥିବାବେଳେ ତାଙ୍କ ଭାଇ ସତ୍ୟ ଆଦିତ୍ୟ ୱାଇବା ଏହାର ପ୍ରଯୋଜନା ଓ ପରିଚାଳନା କରନ୍ତି ।

 ସଙ୍ଗୀତ ଯାତ୍ରା 
୨୦୧୧ ମସିହାରେ ତାଙ୍କ ମାଅ ହୀରା ଦେବୀ ୱାଇବାଙ୍କ ଦେହାନ୍ତ ପରେ ନବନୀତ ଓ ସତ୍ୟ ମିଳିତ ଭାବେ ପ୍ରାମାଣିକ ପାରମ୍ପରିକ ନେପାଳୀ ଲୋକସଙ୍ଗୀତର ପୁନରୁଦ୍ଧାର, ସୁରକ୍ଷା ଓ ଲୋକପ୍ରିୟ କରିବା ପାଇଁ କାମ ଆରମ୍ଭ କରିଥିଲେ ଯାହା ଦ୍ୱାରା ପରିବାରର ପୁରୁଣା ପିଢ଼ିର ସଙ୍ଗୀତ ପରମ୍ପରାକୁ ଜୀବନ୍ତ ରଖାଯାଇଥିଲା । ସେମାନଙ୍କ ଗୀତଗୁଡ଼ିକ ମୁଖ୍ୟତଃ ନେପାଳୀ ସମାଜରେ ମହିଳାଙ୍କ ସମସ୍ୟା, ସଂଘର୍ଷ ଓ ଅସୁବିଧା ଉପରେ ପ୍ରତିଫଳିତ ହୋଇଥାଏ ।

ଭାଇ ଓ ଭଉଣୀ ଯୋଡ଼ି ହୀରା ଦେବୀ ୱାଇବାଙ୍କ ଗୀତଗୁଡ଼ିକର ପୁନଃ ସଂଯୋଜନା ତଥା ପୁନଃ ରେକର୍ଡିଂ କରିଥିଲେ ଏବଂ ୨୦୧୫ ମସିହାରେ ସେମାନେ ହୀରା ଦେବୀଙ୍କର ସବୁଠାରୁ ଆଇକନିକ୍ ଓ ଲୋକପ୍ରିୟ ଗୀତଗୁଡ଼ିକୁ ଚୟନ କରିଥିଲେ । ସେମାନେ ଆଲବମ୍‌ର ନାମ 'ଆମା ଲାଇ ଶ୍ରଦ୍ଧାଞ୍ଜଳି- ଟ୍ରିବ୍ୟୁଟ୍ ଟୁ ମଦର୍' ରଖିଥିଲେ ଏବଂ ୩ ନଭେମ୍ବର ୨୦୧୭ରେ ନେପାଳର କାଠମାଣ୍ଡୁସ୍ଥିତ ଐତିହାସିକ ସ୍ଥାନ ପାଟନ ମ୍ୟୁଜିୟମରେ ଏହାକୁ ମୁକ୍ତିଲାଭ କରିଥିଲେ ।

 ଆଧାର 

 ବାହାର ଲିଙ୍କ୍ 
 Waiba's YouTube channel
 Waiba's Facebook page
 Waiba's Instagram page

ଶ୍ରେଣୀ:ଭାରତୀୟ ଲୋକଗୀତ ଗାୟିକା
ଶ୍ରେଣୀ:ଦାର୍ଜିଲିଂର ଲୋକ